# Olimpíada d'escacs de 1935

L'Olimpíada d'escacs de 1935 fou un torneig d'escacs per equips nacionals que es va celebrar entre els dies 16 d'agost i 31 d'agost a Varsòvia. Fou la sisena Olimpíada oficial organitzada per la FIDE. La competició era oberta. Al mateix temps es va celebrar el V Campionat del món femení.

## Torneig
### Organització

Hi participaren 99 jugadors de 20 països; cada equip nacional tenia cinc jugadors (quatre de titulars i un de suplent); l'Argentina fou l'únic equip amb només quatre jugadors. No hi va participar l'equip soviètic, tot i que havia estat convidat per l'organització. En canvi, sí que hi va jugar Lituània, que llavors era en conflicte amb Polònia.
El director del torneig, com a responsable del Comitè Organitzador, fou el famós mestre d'escacs retirat Dawid Przepiórka. El sistema de puntuació era olímpic, és a dir, els punts no eren el resultat dels matxs entre els equips, sinó la suma dels resultats individuals en cada escaquer (un punt per partida guanyada, mig per les taules, i zero per partida perduda).

### Desenvolupament de la competició

A la primera part de la competició, Suècia es va col·locar líder, i a mitjan torneig duia tres punts d'avantatge sobre Polònia, seguida pels Estats Units i Hongria. Els Estats Units, en particular, malgrat que eren els campions vigents, havien començat molt malament, perdent contra Suècia i Hongria, però es varen recuperar a partir de la cinquena ronda, guanyant Irlanda. La primera desfeta sueca es va produir a la dotzena ronda, contra Iugoslàvia, i a les següents va perdre progressivament l'avantatge que havia acumulat, fins que Suècia fou superada a darrera hora pels Estats Units i Polònia.

### Resultats absoluts

| Pos. | Equip | Jugadors | Punts |
| | Estats Units | Reuben Fine, Frank Marshall, Abraham Kupchik, Arthur Dake, Israel Albert Horowitz | 54 |
| | Suècia | Gideon Ståhlberg, Gösta Stoltz, Erik Lundin, Gösta Danielsson, Ernst Larsson | 52,5 |
| | Polònia | Savielly Tartakower, Paulino Frydman, Miguel Najdorf, Henryk Friedman, Kazimierz Makarczyk | 52 |
| 4 | Hongria | Lajos Steiner, Andor Lilienthal, Kornél Havasi, László Szabó, Pál Réthy | 51 |
| 5 | Txecoslovàquia | Salo Flohr, Karel Opočensky, Josef Rejfiř, Karel Treybal, Jiří Pelikán | 49 |
| 6 | Iugoslàvia | Milan Vidmar, Vasja Pirc, Boris Kostić, Petar Trifunović, Imre König | 45,5 |
| 7 | Àustria | Ernst Grünfeld, Rudolf Spielmann, Erich Eliskases, Hans Müller, David Podhorzer | 43,5 |
| 8 | Argentina | Roberto Grau, Jacobo Bolbochan, Isaias Pleci, Carlos Maderna | 42 |
| 9 | Letònia | Vladimirs Petrovs, Fricis Apšenieks, Movsas Feigins, Wolfgang Hasenfuss, A. Krūmiņš | 41 |
| 10 | França | Aleksandr Alekhin, Louis Betbeder, André Muffang, Victor Kahn, Maurice Raizman | 38 |
| 11 | Estònia | Paul Keres, Gunnar Friedemann, Leho Laurine, Ilmar Raud, Feliks Kibbermann | 37,5 |
| 12 | Regne Unit | William Winter, George Alan Thomas, Conel Hugh O'Donel Alexander, Henry Ernest Atkins, Harry Golombek | 37 |
| 13 | Finlàndia | Eero Böök, Birger Rasmusson, Ilmari Solin, Ragnar Krogius, Soivo Salo | 35 |
| 14 | Lituània | Vladas Mikėnas, Aleksandras Machtas, Isakas Vistaneckis, Povilas Vaitonis, Markas Luckis | 34 |
| 15 | Mandat britànic de Palestina | Yosef Porath, David Enoch, Yosef Dobkin, Victor Winz, Moshe Czerniak | 32 |
| 16 | Dinamarca | Erik Andersen, Bjørn Nielsen, Jens Enevoldsen, Julius Nielsen, Ernst Sørensen | 31,5 |
| 17 | Romania | H. Silbermann, Traian Ichim, Miklos Brody, Stefan Erdélyii, Toma Popa | 27,5 |
| 18 | Itàlia | Antonio Sacconi, Mario Monticelli, Stefano Rosselli del Turco, Max Romih, Mario Napolitano | 24 |
| 19 | Suïssa | Oskar Naegeli, Henri Grob, Walter Michel, Adolf Stähelin, Fritz Gygli | 21 |
| 20 | Irlanda | Brian Reilly, James Creevey, John O'Hanlon, Timothy Cranston, Austin De Burca | 12 |

### Premis individuals

Guanyaren medalles els tres millos jugadors (en percentatge de puntuació) de cada tauler. També hi hagué premis per la millor partida i per al millor final: el premi a la millor partida fou per a l'austríac Erich Eliskases per la seva partida contra el francès André Muffang, i el premi al millor final fou per al polonès Paulin Frydman i el suec Gösta Stoltz.
Primer tauler :
| Jugadors | Equip | Punts | Partides | Percentatge |
| Salo Flohr | Txecoslovàquia | 13 | 17 | 76,5 |
| Aleksandr Alekhin | França | 12 | 17 | 70,6 |
| Gideon Ståhlberg | Suècia | 11,5 | 17 | 67,6 |
| Savielly Tartakower | Polònia | 11,5 | 17 | 67,6 |
Segon tauler :
| Jugadors | Equip | Punts | Partides | Percentatge |
| Andor Lilienthal | Hongria | 15 | 19 | 78,9 |
| Paulin Frydman | Polònia | 11,5 | 16 | 71,9 |
| Gösta Stoltz | Suècia | 12 | 19 | 63,2 |
| Jacobo Bolbochan | Argentina | 12 | 19 | 63,2 |
Tercer tauler :
| Jugadors | Equip | Punts | Partides | Percentatge |
| Erich Eliskases | Àustria | 15 | 19 | 78,9 |
| Kornél Havasi | Hongria | 8 | 11 | 72,7 |
| Abraham Kupchik | Estats Units | 10 | 14 | 71,4 |
Quart tauler :
| Jugadors | Equip | Punts | Partides | Percentatge |
| Arthur Dake | Estats Units | 15,5 | 18 | 86,1 |
| Gösta Danielsson | Suècia | 15 | 19 | 78,9 |
| Petar Trifunović | Iugoslàvia | 12,5 | 16 | 78,1 |
Cinquè tauler (primer suplent) :
| Jugadors | Equip | Punts | Partides | Percentatge |
| Israel Albert Horowitz | Estats Units | 12 | 15 | 80 |
| Jiří Pelikán | Txecoslovàquia | 10,5 | 15 | 70 |
| Markas Luckis | Lituània | 11 | 16 | 65,8 |

## Referències

* ↑ Tot i que usualment es denomina competició masculina és en realitat oberta a ambdós sexes.
* ↑ Aquesta va ser la millor actuació de la carrera d'aquest jugador, amb una performance Elo de 2603. Càlcul històric: Estimació d'Elo per a K.Havasi (anglès)

## Enllaços externs

* OlimpBase: Olimpíada de Varsòvia 1935 (anglès)